11/19/09
Umuna iti Serye ti Seminar-Workshop ti GUMIL Filipinas, maiwayat
Maragsakan ti GUMIL Filipinas babaen ti Seminar-Workshop Committee a mangipakaammo nga adda maangay a workshop para kadagiti agdadamo a mannurat inton Pebrero 2010 iti Currimao Ilocos Norte babaen ti pannakitinnulong ti GF Workshop Committee iti GUMIL Ilocos Norte a mang-host iti nasao a a panagiinnadal.
Mainaig ditoy, agaw-awaten ti gunglo kadagiti manuskrito dagiti agdadamo a mannurat manipud iti probinsia iti Ilocos Norte, Ilocos Sur, ken Abra para iti umuna a workshop nga ituyang ti gunglo.
Sangapulo a manuskrito ti maikkan iti gundaway a ma-workshop dagiti premiado a mannurat nga Ilokano: 4 a sarita, 3 a daniw, 1 a sarilaysay (creative non-fiction),1 a bukanegan, ken 1 a pangorona a daniw.
Maibilang nga agdadamo ti autor no saan pay a nakaipablaak iti Bannawag iti di nasursurok ngem dua iti benneg a sumalianna.
Dagiti pagalagadan:
1. Nasken nga orihinal, di naipatarus manipud iti sabali a lengguahe, ken saan pay a naipablaak ti idatag a manuskrito.
2. Nawaya ti autor a mangpili iti tema.
3. Maimakinilia wenno maikompiuter dagiti manuskrito para iti sarita ken sarilaysay a maidatag iti doble espasio a letter sized a coupon bond iti ania man kadagitoy a font: 12 points Roman Times Antiqua, wenno 12 point Book Antiqua. Single spaced laeng ti pannakaimakinilia dagiti maidatag a daniw, bukanegan, ken pangorona a daniw.
4. Sagdudua a gapuanan ti nasken nga idatag ti autor iti benneg ti sarita, sarilaysay, bukanegan, ken pangorona a daniw. Maysa laeng ti ma-workshop. Iti met benneg ti daniw, nasken a mangidatag ti autor iti uppat a gapuananna. Dua kadagitoy ti ma-workshop.
5. Kaatiddog ti maidatag a gapuanan: Iti benneg ti sarita, 10-20 panid. Iti sarilaysay, masapul a personal essay ti maidatag nga agatiddog iti 6-10 a panid. Ti bukanegan, 6-10 panid. Saan a makedngan ti kaatiddog ti daniw ken daniw a pangorona.
6. Ti laeng parbo a nagan ti autor ti agparang iti manuskrito.
7. Ipatulod ti manuskrito iti daytoy nga email address: sherma.e.benosa@gmail.com iti di naladladaw ngem December 31, 2009. Dua a file ti maipatulod: ti manuskrito ken ti dokumento a naglaon iti paulo ti manuskrito, parbo ken pudno a nagan ti autor, kompleto nga address ti pagtaengan, pagtrabahuan wenno pagbasbasaan, agraman numero ti telepono wenno selpon, ken ababa a pakasaritaan ti autor.
Mapakaammuan dagiti autor dagiti mapili a gapuanan babaen iti e-mail ken/wenno awag iti telepono. (Sherma E. Benosa)
Mainaig ditoy, agaw-awaten ti gunglo kadagiti manuskrito dagiti agdadamo a mannurat manipud iti probinsia iti Ilocos Norte, Ilocos Sur, ken Abra para iti umuna a workshop nga ituyang ti gunglo.
Sangapulo a manuskrito ti maikkan iti gundaway a ma-workshop dagiti premiado a mannurat nga Ilokano: 4 a sarita, 3 a daniw, 1 a sarilaysay (creative non-fiction),1 a bukanegan, ken 1 a pangorona a daniw.
Maibilang nga agdadamo ti autor no saan pay a nakaipablaak iti Bannawag iti di nasursurok ngem dua iti benneg a sumalianna.
Dagiti pagalagadan:
1. Nasken nga orihinal, di naipatarus manipud iti sabali a lengguahe, ken saan pay a naipablaak ti idatag a manuskrito.
2. Nawaya ti autor a mangpili iti tema.
3. Maimakinilia wenno maikompiuter dagiti manuskrito para iti sarita ken sarilaysay a maidatag iti doble espasio a letter sized a coupon bond iti ania man kadagitoy a font: 12 points Roman Times Antiqua, wenno 12 point Book Antiqua. Single spaced laeng ti pannakaimakinilia dagiti maidatag a daniw, bukanegan, ken pangorona a daniw.
4. Sagdudua a gapuanan ti nasken nga idatag ti autor iti benneg ti sarita, sarilaysay, bukanegan, ken pangorona a daniw. Maysa laeng ti ma-workshop. Iti met benneg ti daniw, nasken a mangidatag ti autor iti uppat a gapuananna. Dua kadagitoy ti ma-workshop.
5. Kaatiddog ti maidatag a gapuanan: Iti benneg ti sarita, 10-20 panid. Iti sarilaysay, masapul a personal essay ti maidatag nga agatiddog iti 6-10 a panid. Ti bukanegan, 6-10 panid. Saan a makedngan ti kaatiddog ti daniw ken daniw a pangorona.
6. Ti laeng parbo a nagan ti autor ti agparang iti manuskrito.
7. Ipatulod ti manuskrito iti daytoy nga email address: sherma.e.benosa@gmail.com iti di naladladaw ngem December 31, 2009. Dua a file ti maipatulod: ti manuskrito ken ti dokumento a naglaon iti paulo ti manuskrito, parbo ken pudno a nagan ti autor, kompleto nga address ti pagtaengan, pagtrabahuan wenno pagbasbasaan, agraman numero ti telepono wenno selpon, ken ababa a pakasaritaan ti autor.
Mapakaammuan dagiti autor dagiti mapili a gapuanan babaen iti e-mail ken/wenno awag iti telepono. (Sherma E. Benosa)
Impaskil ni Asseng idi 4:19 PM No comments: Links to this post
Maipanggep iti: gumil abra, gumil ilocos norte, gumil ilocos sur, literatura ilokana, seminar-workshop
Dua a Libro iti Sarita ken Dandaniw iti Iluko, Isagsagana ti GUMIL Filipinas
Maisagsaganan ti dua a libro ti GUMIL Filipinas: antolohia dagiti napili a sarita dagiti Ilokano, ken antolohia dagiti napili a dandaniw dagiti Ilokano.
Agpaay nga editor ti antolohia dagiti sarita da Juan Al. Asuncion, Literary Editor ti Bannawag, ken Efren A. Inocencio, premiado a mannurat ken mangisursuro iti Quiling Elementary School, Batac, Ilocos Norte. Idinto nga agpaay nga editor ti antolohia dagiti napili a dandaniw da Joel B. Manuel, premiado a mannurat ken prinsipal ti Banna National High School, ken Ariel S. Tabag, Poetry Editor ti Bannawag.
PAGALAGADAN ITI PANAGIDATAG
1. Iti sarita, dua a di pay naipablaak wenno naipablaaken iti magasin, wenno dadduma pay a babasaen/ti idatag. Idinto nga iti daniw, lima ti idatag. No naipablaaken, masapul nga adda notasion iti baba dagiti sinurat mainaig iti detalye ti pannakaipablaak daytoy. Maysa laeng ketdi a sarita ti maipablaak, idinto nga agingga iti tallo iti daniw.
2. Mapakuyogan dagiti sinurat iti pakasaritaan ti biag ti autor (saan nga at-atiddog ngem maysa wenno dua a parapo), karaman dagiti contact information (adres, numero ti telepono/selpon, e-mail).
3. Ipatulod babaen ti e-mail dagiti sinurat iti gumil.filipinas@gmail.com wenno ipatulod babaen ti koreo iti Ariel S. Tabag #5 Cruz Apt., Arty 1 cor Piko Sts., Talipapa, Novaliches, Quezon City.
4. Masapul a maawat dagiti sinurat (nayemail man wenno babaen ti koreo) iti di naladladaw ngem Disiembre 31, 2009.
5. Agdalan dagiti sinurat iti naiget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
6. Maipablaak dagiti libro iti wagas a tagnawa, wenno panidna, bayadanna.
7. Karbengan dagiti editor nga editen dagiti sinurat a naidatag.
8. Para iti dadduma pay a detalye, makiuman kadagiti editor iti gumil.filipinas@gmail.com wenno selpon 0918-745-8792.
Agpaay nga editor ti antolohia dagiti sarita da Juan Al. Asuncion, Literary Editor ti Bannawag, ken Efren A. Inocencio, premiado a mannurat ken mangisursuro iti Quiling Elementary School, Batac, Ilocos Norte. Idinto nga agpaay nga editor ti antolohia dagiti napili a dandaniw da Joel B. Manuel, premiado a mannurat ken prinsipal ti Banna National High School, ken Ariel S. Tabag, Poetry Editor ti Bannawag.
PAGALAGADAN ITI PANAGIDATAG
1. Iti sarita, dua a di pay naipablaak wenno naipablaaken iti magasin, wenno dadduma pay a babasaen/ti idatag. Idinto nga iti daniw, lima ti idatag. No naipablaaken, masapul nga adda notasion iti baba dagiti sinurat mainaig iti detalye ti pannakaipablaak daytoy. Maysa laeng ketdi a sarita ti maipablaak, idinto nga agingga iti tallo iti daniw.
2. Mapakuyogan dagiti sinurat iti pakasaritaan ti biag ti autor (saan nga at-atiddog ngem maysa wenno dua a parapo), karaman dagiti contact information (adres, numero ti telepono/selpon, e-mail).
3. Ipatulod babaen ti e-mail dagiti sinurat iti gumil.filipinas@gmail.com wenno ipatulod babaen ti koreo iti Ariel S. Tabag #5 Cruz Apt., Arty 1 cor Piko Sts., Talipapa, Novaliches, Quezon City.
4. Masapul a maawat dagiti sinurat (nayemail man wenno babaen ti koreo) iti di naladladaw ngem Disiembre 31, 2009.
5. Agdalan dagiti sinurat iti naiget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
6. Maipablaak dagiti libro iti wagas a tagnawa, wenno panidna, bayadanna.
7. Karbengan dagiti editor nga editen dagiti sinurat a naidatag.
8. Para iti dadduma pay a detalye, makiuman kadagiti editor iti gumil.filipinas@gmail.com wenno selpon 0918-745-8792.
Impaskil ni Asseng idi 10:42 AM No comments: Links to this post
Maipanggep iti: antolohia dagiti dandaniw, antolohia dagiti sarita, literatura ilokana, mannurat nga ilokano
Salip iti Ababa a Sarita ti GUMIL Ilocos Norte
Linuktan itay nabiit ti GUMIL Ilocos Norte ti pasalipna iti panagsurat iti sarita para kadagiti agdadamo a mannurat.
Dagiti pagannurotan:
1. Mangrugi ti salip iti Dis. 1, 2009 ken aggibus iti Peb. 28, 2010. Silulukat ti salip kadagiti amin a nayanak ken agindeg iti Ilocos Norte a di pay nakaipablaak iti ania man a sinurat iti ania man a pagiwarnak wenno magasin (saan a karaman kadagitoy a magasin dagiti school papers).
2. Agatiddog ti sarita iti 7-10 a panid, siwawayawaya ti mannurat nga agpili iti topiko a suratenna, maikompiuter iti doble espasio iti 8-½” x 11” a bond paper iti 12 points Times New Roman.
3. Maysa laeng a sarita ti isalip ti kada mannurat. Ipatulod iti uppat a kopia ken maysa a CD. Parbo a nagan ti usaren ti autor. Pakuyogan ti pakisalip iti narikpan a sobre a naglaon iti paulo ti sarita, pudno ken parbo a nagan ti autor, kompleto nga adres ti pagtaengan wenno ti pagtrabahuan agraman numero ti telepono, selpon ken/wenno e-mail, maysa a nalawag a ladawan ken ababa a pakasaritaan ti biag. Ipakuyog pay ti pakakitaan a nayanak wenno agnaed ti autor iti Ilocos Norte. Maibilang nga agnaed iti Ilocos Norte dagiti addan innem a bulanda nga agnanaed iti Ilocos Norte.
4. Nasken nga orihinal ti entry, di naipatarus iti ania man a lengguahe, di pay naipablaak iti ania man a magasin ken di pay nangabak iti ania man a salip iti panagsurat.
5. Dagiti premio. Umuna a Gunggona, P5,000; Maika-2, P3,000; Maika-3, P2,000 ken dua a consolation prizes a sag-P1,000 ti kada maysa.
6. Di mabalusingsing ti pangngeddeng dagiti hurado malaksid no maduktalan a sinalungasingna ti pagannurotan Blng 4. Iti kasta, maisubli ti gunggonana ken mapawilanton a makisalip pay kadagiti sumarsaruno a pasalip ti GUMIL Ilocos Norte.
7. Mapadayawanto dagiti mangabak bayat ti Komperensia Nasional ti GUMIL Filipinas iti kalgaw 2010.
8. Ipatulod ti pakisalip iti daytoy nga adres: Secretariat, Salip ti Ababa a Sarita ti GUMIL Ilocos Norte, Office of the Public Schools District Supervisor, Doña Josefa Edralin Marcos Elementary School, Currimao, Ilocos Norte. (Efren A. Inocencio)
(Naipablaak iti Bannawag, Nobiembre 30, 2009, p.36.)
Dagiti pagannurotan:
1. Mangrugi ti salip iti Dis. 1, 2009 ken aggibus iti Peb. 28, 2010. Silulukat ti salip kadagiti amin a nayanak ken agindeg iti Ilocos Norte a di pay nakaipablaak iti ania man a sinurat iti ania man a pagiwarnak wenno magasin (saan a karaman kadagitoy a magasin dagiti school papers).
2. Agatiddog ti sarita iti 7-10 a panid, siwawayawaya ti mannurat nga agpili iti topiko a suratenna, maikompiuter iti doble espasio iti 8-½” x 11” a bond paper iti 12 points Times New Roman.
3. Maysa laeng a sarita ti isalip ti kada mannurat. Ipatulod iti uppat a kopia ken maysa a CD. Parbo a nagan ti usaren ti autor. Pakuyogan ti pakisalip iti narikpan a sobre a naglaon iti paulo ti sarita, pudno ken parbo a nagan ti autor, kompleto nga adres ti pagtaengan wenno ti pagtrabahuan agraman numero ti telepono, selpon ken/wenno e-mail, maysa a nalawag a ladawan ken ababa a pakasaritaan ti biag. Ipakuyog pay ti pakakitaan a nayanak wenno agnaed ti autor iti Ilocos Norte. Maibilang nga agnaed iti Ilocos Norte dagiti addan innem a bulanda nga agnanaed iti Ilocos Norte.
4. Nasken nga orihinal ti entry, di naipatarus iti ania man a lengguahe, di pay naipablaak iti ania man a magasin ken di pay nangabak iti ania man a salip iti panagsurat.
5. Dagiti premio. Umuna a Gunggona, P5,000; Maika-2, P3,000; Maika-3, P2,000 ken dua a consolation prizes a sag-P1,000 ti kada maysa.
6. Di mabalusingsing ti pangngeddeng dagiti hurado malaksid no maduktalan a sinalungasingna ti pagannurotan Blng 4. Iti kasta, maisubli ti gunggonana ken mapawilanton a makisalip pay kadagiti sumarsaruno a pasalip ti GUMIL Ilocos Norte.
7. Mapadayawanto dagiti mangabak bayat ti Komperensia Nasional ti GUMIL Filipinas iti kalgaw 2010.
8. Ipatulod ti pakisalip iti daytoy nga adres: Secretariat, Salip ti Ababa a Sarita ti GUMIL Ilocos Norte, Office of the Public Schools District Supervisor, Doña Josefa Edralin Marcos Elementary School, Currimao, Ilocos Norte. (Efren A. Inocencio)
(Naipablaak iti Bannawag, Nobiembre 30, 2009, p.36.)
Impaskil ni Asseng idi 10:07 AM No comments: Links to this post
Maipanggep iti: agdadamo a mannurat, gumil ilocos norte, literatura ilokana, salip iti sarita
Salip iti Miss GUMIL Ilocos Sur, marugian
Marugian itoy umuna a lawas ti Disiembre ti salip iti Miss GUMIL Ilocos Sur 2010 ket aggibus daytoy inton Marso a pannakapadayaw ti mangabak a reyna ken dagiti bayabayna iti koronasion a maangay iti siudad ti Vigan.
Kinuna ni GIS President Ed Angco, maysa daytoy a popularity contest nga agpanggep mangparangen iti espiritu ti panangipateg iti bukod a literatura ken kultura.
Inlawlawagna mausarto ti mapastrek para kadagiti proyekto ti gunglo kas iti pannakailibro dagiti mapili a sinurat dagiti kamengna, ken ti pannakaukkon dagiti memorabilia a maipabuyanto iti opisina ti GIS a masarakan iti University of Northern Philippines iti Vigan.
Silulukat ti salip kadagiti babbalasang nga Ilokana nga agindeg iti Ilocos Sur, agtawen iti 15- 25, estudiante man iti haiskul, kolehio wenno nagturposen. Mangrugi nga agaklon iti kandidata ti GIS inton Disiembre 1.
Tunggal kandidata mangabak man wenno saan, addanto maited a gunggonana a 30% ti maipastrekna a kuarta.
Mabalin a kontaken ti GIS babaen ti e-mail address-na a gumil_ilocossur@yahoo.com wenno iti numero ti selpon a 09297780854 para iti dadduma pay nga annuroten ti salip. (M.S.Tacadena)
(Naipablaak iti Bannawag, Nobiembre 30, 2009, p.36.)
Kinuna ni GIS President Ed Angco, maysa daytoy a popularity contest nga agpanggep mangparangen iti espiritu ti panangipateg iti bukod a literatura ken kultura.
Inlawlawagna mausarto ti mapastrek para kadagiti proyekto ti gunglo kas iti pannakailibro dagiti mapili a sinurat dagiti kamengna, ken ti pannakaukkon dagiti memorabilia a maipabuyanto iti opisina ti GIS a masarakan iti University of Northern Philippines iti Vigan.
Silulukat ti salip kadagiti babbalasang nga Ilokana nga agindeg iti Ilocos Sur, agtawen iti 15- 25, estudiante man iti haiskul, kolehio wenno nagturposen. Mangrugi nga agaklon iti kandidata ti GIS inton Disiembre 1.
Tunggal kandidata mangabak man wenno saan, addanto maited a gunggonana a 30% ti maipastrekna a kuarta.
Mabalin a kontaken ti GIS babaen ti e-mail address-na a gumil_ilocossur@yahoo.com wenno iti numero ti selpon a 09297780854 para iti dadduma pay nga annuroten ti salip. (M.S.Tacadena)
(Naipablaak iti Bannawag, Nobiembre 30, 2009, p.36.)
Impaskil ni Asseng idi 10:05 AM No comments: Links to this post
Maipanggep iti: gumil ilocos sur, pasalip iti kaadu ti maur-or a kuarta
11/17/09
Adarna House welcomes 4 new storybooks
In partnership with Eastwood Mall, we will be launching our new storybooks at 2:00 P.M., on November 28 (Saturday) at the third floor of Eastwood Mall. Our new storybooks include this year's PBBY-Salanga Prize and PBBY-Alcala Prize winner, May Higante sa Aming Bahay. The event also serves as part of our book drive for the typhoon victims—for every 500 pesos you buy, you will be donating 1 storybook to UNICEF for the benefit of those affected by typhoons Ondoy and Pepeng.
Raya School presents Hinabing Haraya
The Raya School, Adarna House's laboratory school is presenting Hinabing Haraya 2009 at the Abelardo Hall, UP College of Music, on November 21, Saturday. Hinabing Haraya 2009 features three children's plays based on well-loved children's books: Ang Mahiyaing Manok, Pamilya Ismid and Si Hugo, Ang Pahamak na Hunyango. The plays will be performed by the Raya School elementary students. For tickets and more information about Hinabing Haraya, you may call Evelyn at 9288189 or 9229254. You may also email ani.almario@gmail.com.
Christmas Showroom Sale
Our books will be going on sale from November 16 to December 19 at the Adarna House Showroom — up to 70% off on selected items! Storybooks will go for Php 50.00 each. When you purchase a total of Php 500.00, you will be donating one storybook to UNICEF, for the benefit of the Ondoy and Pepeng victims.
Come visit us at 2/F FSS Building, 20 Scout Tuason corner Scout Castor Streets, Barangay Laging Handa, Quezon City. We are open from 8:00 AM to 5:00 PM, Mondays through Saturdays. Call Dang at 372-3548 local 102. Maligayang Pasko!
PBBY-Salanga Prize Deadline Extended
PBBY is still accepting entries for the 2010 PBBY-Salanga Prize. Entries must be received by the PBBY Secretariat c/o Adarna House, Inc., 2nd Floor, FSS Building, 20 Scout Tuason Street, Quezon City no later than 5:00 p.m. on November 26, 2009. The contest is co-sponsored by the Cultural Center of the Philippines (CCP) and The National Library.
There will be two winners, one for Poetry in English and another for Poetry in Filipino. Each winner will receive P20,000 in cash, a gold medal, as well as an opportunity to be published.
For more details, interested parties may contact the Philippine Board on Books for Young People, through telefax (372-3548) or e-mail (pbby@adarna.com.ph). Visit www.pbby.org.ph for more details.
Raya School presents Hinabing Haraya
The Raya School, Adarna House's laboratory school is presenting Hinabing Haraya 2009 at the Abelardo Hall, UP College of Music, on November 21, Saturday. Hinabing Haraya 2009 features three children's plays based on well-loved children's books: Ang Mahiyaing Manok, Pamilya Ismid and Si Hugo, Ang Pahamak na Hunyango. The plays will be performed by the Raya School elementary students. For tickets and more information about Hinabing Haraya, you may call Evelyn at 9288189 or 9229254. You may also email ani.almario@gmail.com.
Christmas Showroom Sale
Our books will be going on sale from November 16 to December 19 at the Adarna House Showroom — up to 70% off on selected items! Storybooks will go for Php 50.00 each. When you purchase a total of Php 500.00, you will be donating one storybook to UNICEF, for the benefit of the Ondoy and Pepeng victims.
Come visit us at 2/F FSS Building, 20 Scout Tuason corner Scout Castor Streets, Barangay Laging Handa, Quezon City. We are open from 8:00 AM to 5:00 PM, Mondays through Saturdays. Call Dang at 372-3548 local 102. Maligayang Pasko!
PBBY-Salanga Prize Deadline Extended
PBBY is still accepting entries for the 2010 PBBY-Salanga Prize. Entries must be received by the PBBY Secretariat c/o Adarna House, Inc., 2nd Floor, FSS Building, 20 Scout Tuason Street, Quezon City no later than 5:00 p.m. on November 26, 2009. The contest is co-sponsored by the Cultural Center of the Philippines (CCP) and The National Library.
There will be two winners, one for Poetry in English and another for Poetry in Filipino. Each winner will receive P20,000 in cash, a gold medal, as well as an opportunity to be published.
For more details, interested parties may contact the Philippine Board on Books for Young People, through telefax (372-3548) or e-mail (pbby@adarna.com.ph). Visit www.pbby.org.ph for more details.
Impaskil ni Asseng idi 6:09 PM No comments: Links to this post
Maipanggep iti: adarna house, raya school, salanga prize
11/13/09
Adda saritam a Pamaskua wenno padasmo iti Paskua a dimonto malipatan?
No adda, ipatulodmon. Wenno suratemon. Ta ita pay, agpilpilikamin kadagiti sarita ken salaysay a Pamaskua a maipablaak iti Bannawag kadagiti bilangna iti Disiembre. Ipatulod iti: bannawag.mb@gmail.com wenno iti: Bannawag, Manila Bulletin Publishing Corp., Muralla cor. Recoletos Sts., Intramuros, 1002 Manila. Mabayadan dagiti maipablaak a sinurat. –Editor.
Impaskil ni Asseng idi 9:48 AM No comments: Links to this post
Maipanggep iti: bannawag, pamaskua a salaysay, pamaskua a sarita
Miting ti GF: Nobiembre 29
Maangay ti maikatlo a regular meeting ti Hunta Direktiba ti GUMIL Filipinas iti Currimao District Office, Doña Josefa E. Marcos E/S, Currimao, I.N. inton Nob. 29, 9 A.M., iti panangsangaili ni Elizabeth M. Raquel, presidente ti gunglo.
Malaksid iti naisagana nga agenda a mapagpapatangan, agsapata dagiti baro nga opisial ti GF a napili idi Agosto 23, 2009 a da Freddie G. Lazaro (auditor), Eliseo B. Contillo (BOD), Avelina Fe Camacho (BOD), ken Rosario Bingayen (BOD).
Maiwarasto met kadagiti chapter presidents ti kopia ti umuna a bilang ti Balikas, ken ti baro a pormulario ti panagkameng/panangpabaro iti panagkameng tapno ibunongda kadagiti kameng ti GF a kameng met ti gungloda.
Maigunamgunam ngarud ti yaatendar dagiti amin nga opisial ken dagiti chapter presidents iti nasao a miting.
Maipakaammo pay nga agingga iti Dis. 31 ti panagidatag kadagiti sarita ken daniw a para iti proyekto a libro. Bisitaen ti website ti GUMIL Filipinas (www.gumilfilipinas.com) wenno ag-email iti gumil.filipinas@gmail.com para iti detalye.
Maluktan metten ti serye ti seminar-workshop para kadagiti agdadamo a mannurat iti Ilocos Norte, Ilocos Sur ken Abra. Kadagiti interesado, bisitaen ti website ti GF. (Sherma E. Benosa)
Malaksid iti naisagana nga agenda a mapagpapatangan, agsapata dagiti baro nga opisial ti GF a napili idi Agosto 23, 2009 a da Freddie G. Lazaro (auditor), Eliseo B. Contillo (BOD), Avelina Fe Camacho (BOD), ken Rosario Bingayen (BOD).
Maiwarasto met kadagiti chapter presidents ti kopia ti umuna a bilang ti Balikas, ken ti baro a pormulario ti panagkameng/panangpabaro iti panagkameng tapno ibunongda kadagiti kameng ti GF a kameng met ti gungloda.
Maigunamgunam ngarud ti yaatendar dagiti amin nga opisial ken dagiti chapter presidents iti nasao a miting.
Maipakaammo pay nga agingga iti Dis. 31 ti panagidatag kadagiti sarita ken daniw a para iti proyekto a libro. Bisitaen ti website ti GUMIL Filipinas (www.gumilfilipinas.com) wenno ag-email iti gumil.filipinas@gmail.com para iti detalye.
Maluktan metten ti serye ti seminar-workshop para kadagiti agdadamo a mannurat iti Ilocos Norte, Ilocos Sur ken Abra. Kadagiti interesado, bisitaen ti website ti GF. (Sherma E. Benosa)
Impaskil ni Asseng idi 9:39 AM No comments: Links to this post
Maipanggep iti: balikas, gumil filipinas, innadal iti kurditan
Salip iti sarita para agdadamo ti GUMIL IN
Naluktanen ti salip iti sarita para kadagiti agdadamo a mannurat nga agnaed iti Ilocos Norte, kas impakaammo ni Elizabeth Madarang-Raquel, presidente ti GUMIL Ilocos Norte.
Para iti ad-adu pay nga impormasion, makiuman ken ni Efren Inocencio, mannurat iti Bannawag ken kameng ti GIN, a mangimaton iti salip iti CP 0920-2344886.
Para iti ad-adu pay nga impormasion, makiuman ken ni Efren Inocencio, mannurat iti Bannawag ken kameng ti GIN, a mangimaton iti salip iti CP 0920-2344886.
Impaskil ni Asseng idi 9:34 AM No comments: Links to this post
Maipanggep iti: agdadamo a mannurat, gumil ilocos norte, literatura ilokana, salip iti sarita
NCCA, nangmiting iti San Nicolas, I.N.
Naangay idi Okt. 12 ti Regional Indicative Impact Assessment ti Sub-Commission on the Arts, National Commission for Culture and the Arts (NCCA), iti San Nicolas, Ilocos Norte, a nakaadalan kadagiti programa ken proyekto nga inesposoranna iti Rehion I manipud 2000 agingga iti 2007.
“Kasapulan ti panagdanggay ti NCCA ken dagiti project partner ken grantees-na ditoy Rehion Uno a mangadal kadagiti programa ti kultura ken arte,” kinuna ni Ms. Corinnah Olazo-Coronel, Planning Officer ti Project Management and Evaluation Division. “Babaen ti proseso a Focus Group Discussion (FGD), mamati ti NCCA a dakkel ti maitulong daytoy iti panangamiris kadagiti pagsayaatan ken pagkurangan dagiti naesponsoranen a proyekto. Ken agserbi ti resulta daytoy proseso a baseline data a kasapulan iti panagplano kadagiti programa ken proyekto ti Commission iti sumaruno nga innem a tawen.”
“Nasurok a 20 a project partners ken grantees ti NCCA iti Rehion I ti naawis a kas key informants nga umay makitaripnong itoy nga FGD,” inlawlawag ni Mr. Edward Perez, ti facilitator ken Vice-Head ti Subcommittee on the Arts. Kadua ni Mr. Perez ni Mr. Mozart Pastrano ti NCCA a nangiturong iti saritaan.
Buklen ti grupo ti NCCA project partners dagiti naawis a Non-Government Organizations (NGOs), Local Government Units (LGUs), National Government Agencies (NGAs) ken Peoples’ Organization (POs) manipud iti probinsia ti Pangasinan, La Union, Ilocos Sur ken Ilocos Norte.
Ni Mayor Alfredo Valdez ti San Nicolas, Ilocos Norte ti nangsangaili kadagiti bisita.
Iti agmalem a proseso, nagpipinnadamag, naggiinnadal ken nagsisinnukat iti kapanunotan dagiti timmabuno, maipapan kadagiti proyektoda a mainaig iti kultura ken arte ni Ilokano. (D. R. Alcantara)
(Naipablaak iti Bannawag, Nobiembre 23, 2009, panid 36.)
“Kasapulan ti panagdanggay ti NCCA ken dagiti project partner ken grantees-na ditoy Rehion Uno a mangadal kadagiti programa ti kultura ken arte,” kinuna ni Ms. Corinnah Olazo-Coronel, Planning Officer ti Project Management and Evaluation Division. “Babaen ti proseso a Focus Group Discussion (FGD), mamati ti NCCA a dakkel ti maitulong daytoy iti panangamiris kadagiti pagsayaatan ken pagkurangan dagiti naesponsoranen a proyekto. Ken agserbi ti resulta daytoy proseso a baseline data a kasapulan iti panagplano kadagiti programa ken proyekto ti Commission iti sumaruno nga innem a tawen.”
“Nasurok a 20 a project partners ken grantees ti NCCA iti Rehion I ti naawis a kas key informants nga umay makitaripnong itoy nga FGD,” inlawlawag ni Mr. Edward Perez, ti facilitator ken Vice-Head ti Subcommittee on the Arts. Kadua ni Mr. Perez ni Mr. Mozart Pastrano ti NCCA a nangiturong iti saritaan.
Buklen ti grupo ti NCCA project partners dagiti naawis a Non-Government Organizations (NGOs), Local Government Units (LGUs), National Government Agencies (NGAs) ken Peoples’ Organization (POs) manipud iti probinsia ti Pangasinan, La Union, Ilocos Sur ken Ilocos Norte.
Ni Mayor Alfredo Valdez ti San Nicolas, Ilocos Norte ti nangsangaili kadagiti bisita.
Iti agmalem a proseso, nagpipinnadamag, naggiinnadal ken nagsisinnukat iti kapanunotan dagiti timmabuno, maipapan kadagiti proyektoda a mainaig iti kultura ken arte ni Ilokano. (D. R. Alcantara)
(Naipablaak iti Bannawag, Nobiembre 23, 2009, panid 36.)
Impaskil ni Asseng idi 9:17 AM No comments: Links to this post
Maipanggep iti: lgu, ncca, san nicolas (ilocos norte)
11/7/09
Hidalgo, Duque, aglektiurda iti panagsurat iti sarita
Aglektiur da Juan S.P. Hidalgo, Jr., dati nga Associate Editor ti Bannawag ken recipient ti CCP Gawad Dangal ng Lahi; ken Reynaldo A. Duque, dati nga Editor-in-Chief ti Liwayway ken Palanca Hall of Famer, iti panagsurat iti sarita inton Nob. 22, 2009, 1-5 P.M., iti 14 Juan Luna St. Area 2, UP Campus, Diliman, Quezon City.
Panangitultuloy daytoy iti serye ti lektiur a proyekto ti GUMIL Metro Manila, ti gunglo dagiti mannurat nga Ilokano iti Kamanilaan ken kabangibangna a probinsia, para kadagiti kamengna ken kadagiti interesado nga agkameng iti nasao a gunglo.
Kadagiti interesado a dumar-ay, ag-text-da iti 0918-7458792 wenno umawag iti 400-0089agingga iti Nobiembre 20, 2009 para iti pannakaisagana dagiti masapsapul.
Mainaig itoy, agawaten ti Education Committee ti GMM kadagiti daniw, sarita ken sarilaysay (creative non-fiction) a manamnama a ma-workshop kadagiti sumaruno a serye ti lektiur. Ipatulod babaen ti e-mail ti soft copy dagiti sinurat iti arieltabag@yahoo.com, wenno ikoreo dagiti manuskrito iti GMM Education Committee, #5 Cruz Apt., Arty 1 cor. Piko Sts., Talipapa, Novaliches, Quezon City. (Ma. Rose A. Cabie)
(Naipablaak iti Bannawag, Nobiembre 19, 2009)
Panangitultuloy daytoy iti serye ti lektiur a proyekto ti GUMIL Metro Manila, ti gunglo dagiti mannurat nga Ilokano iti Kamanilaan ken kabangibangna a probinsia, para kadagiti kamengna ken kadagiti interesado nga agkameng iti nasao a gunglo.
Kadagiti interesado a dumar-ay, ag-text-da iti 0918-7458792 wenno umawag iti 400-0089agingga iti Nobiembre 20, 2009 para iti pannakaisagana dagiti masapsapul.
Mainaig itoy, agawaten ti Education Committee ti GMM kadagiti daniw, sarita ken sarilaysay (creative non-fiction) a manamnama a ma-workshop kadagiti sumaruno a serye ti lektiur. Ipatulod babaen ti e-mail ti soft copy dagiti sinurat iti arieltabag@yahoo.com, wenno ikoreo dagiti manuskrito iti GMM Education Committee, #5 Cruz Apt., Arty 1 cor. Piko Sts., Talipapa, Novaliches, Quezon City. (Ma. Rose A. Cabie)
(Naipablaak iti Bannawag, Nobiembre 19, 2009)
Impaskil ni Asseng idi 7:16 AM No comments: Links to this post
Maipanggep iti: gumil metro manila, innadal, sarita iti iluko, serye ti lektiur
Miting ti GUMIL La Union: Nob. 14
Angayen ti GUMIL La Union (GLU) ti espesial a mitingna inton Nob 14, 10:00 A.M. iti National College of Science and Technology, Ilocanos Norte, Siudad ti San Fenando, LU.
Mapagsasaritaanto dagiti aktibidad a maaramid iti GLU Christmas Program (Dis. 12) agraman ti pannakabigbig dagiti presidente a nangimaton iti gunglo iti uneg ti 43 a tawen.
Iturong ti Committee on Special Projects nga idauluan ni Dr. Jaime Lucero ti pannakaangay ti kaudian a miting ita a tawen, kuna ni Pres. Djuna R. Alcantara.
Maidasarto ti pangaldaw babaen ti panangsangaili ni Apo Purisimo Lazaga. (Odilon E. Arizala)
(Naipablaak iti Bannawag, Nobiembre 19, 2009)
Mapagsasaritaanto dagiti aktibidad a maaramid iti GLU Christmas Program (Dis. 12) agraman ti pannakabigbig dagiti presidente a nangimaton iti gunglo iti uneg ti 43 a tawen.
Iturong ti Committee on Special Projects nga idauluan ni Dr. Jaime Lucero ti pannakaangay ti kaudian a miting ita a tawen, kuna ni Pres. Djuna R. Alcantara.
Maidasarto ti pangaldaw babaen ti panangsangaili ni Apo Purisimo Lazaga. (Odilon E. Arizala)
(Naipablaak iti Bannawag, Nobiembre 19, 2009)
Impaskil ni Asseng idi 7:16 AM No comments: Links to this post
Maipanggep iti: gumil la union, mannurat nga ilokano
Paetan, padayawan ti COVLLA
Maipaayan iti Certificate of Distinction ni Pascual C. Paetan kas Mannaniw iti Tawen para iti “Salinong 1” a napili a First Prize ken naipablaak iti agbinulan a Salinong Dagiti Mannurat Iti Iloko.
Mapadayawan pay dagiti sumaganad: Runner-Up, “Sudi Ken Sadia” ni Fernando B. Pias; 1st Honorable Mention, “Amo Ken Adipen II” ni Mancielito S. Tacadena; 2nd Honorable Mention, “Kasano ti Manglipat” ni Emma Sol. Pasion-Aguinaldo; 3rd Honorable Mention, “Kaanoka A Mauray” ni Carmen C. Cid; ken Special Mention, “Kinakurapay” ni Romeo L. Licudine.
Agawat latta ti Salinong iti kunana a “mini-daniw” (3-7 a linia, uray naisurat iti ima) a maipablaak ken mapagpilian para iti mapadayawan a Mannaniw iti Tawen. Ipatulod dagiti surat, manuskrito ken ladawan ti autor ken ni Atty. Nole V. Lansangan, publisher-editor, Salinong, Purok 1, Villa Cruz, San Mateo, 3318 Isabela.
(Naipablaak iti Bannawag, Nobiembre 19, 2009)
Mapadayawan pay dagiti sumaganad: Runner-Up, “Sudi Ken Sadia” ni Fernando B. Pias; 1st Honorable Mention, “Amo Ken Adipen II” ni Mancielito S. Tacadena; 2nd Honorable Mention, “Kasano ti Manglipat” ni Emma Sol. Pasion-Aguinaldo; 3rd Honorable Mention, “Kaanoka A Mauray” ni Carmen C. Cid; ken Special Mention, “Kinakurapay” ni Romeo L. Licudine.
Agawat latta ti Salinong iti kunana a “mini-daniw” (3-7 a linia, uray naisurat iti ima) a maipablaak ken mapagpilian para iti mapadayawan a Mannaniw iti Tawen. Ipatulod dagiti surat, manuskrito ken ladawan ti autor ken ni Atty. Nole V. Lansangan, publisher-editor, Salinong, Purok 1, Villa Cruz, San Mateo, 3318 Isabela.
(Naipablaak iti Bannawag, Nobiembre 19, 2009)
Impaskil ni Asseng idi 7:14 AM No comments: Links to this post
Maipanggep iti: COVLLA, salip iti daniw
11/6/09
Apay nga Awan ti “Kumpay”?
Nauppapaykami ta dimi nabirokan ti nobela a komiks a “Ti Bassit a Kumpay ni Patay” iti Bannawag, Nob. 9 a bilang.
Dimi met mabirokan ti sarita a “Ni Saltek ken ti Ipusna nga Atiddog” ni Jovito F. Amorin iti panid 24, kas nailanad iti listaan ti linaon ti magasin. Nakitami ketdi ti baro a komiks a napauluan iti “Ti Pakasaritaan ni Sarah Dabucon”. Ngem naulit ti isu met laeng a komiks iti panid 26 ken 27.
Ania ti napasamak?
--OSWALD A. VALENTE
Brgy. Comcomloong
Currimao, Ilocos Norte
(Nagsakit ti dibuhista ti “Ti Bassit a Kumpay ni Patay” a ni Apo Jun Lofamia isu a dina naikamakam dagiti dibuho wenno illustration ti nasao a nobela a komiks. Inkarina a dinton agsaksakit. Mainaig iti sarita ni Apo Amorin, uray dakami, nakigtot met ta idi maikkankami iti nasao a kopia ti Bannawag, awan metten ti sarita ni Apo Amorin iti panid 24 ken 25 a naituding a pagparanganna. Nakitami ketdi ti komiks a “Ti Pakasaritaan ni Sarah Dabucon” idinto nga iti laeng panid 26-27 ti pagparanganna koma, kas intuding ti Advertising Dept. Nalawag ngarud a manipud iti pannakaipatulod ti mayimprenta a Bannawag manipud iti kompiuter ti Layout Artist agingga iti pannakaisagana ti magasin tapno mayimprenta, adda biddut a napasamak. Nupay saanen a maseknan ti Editorial itoy a naaramid, agpadispensarkami iti napasamak ket mangnamnamakami iti kari dagiti maseknan a dinton maulit pay daytoy. –Editor.)
Bannawag, Nobiembre 16, 2009, "Ti Makunami", p.9.
Dimi met mabirokan ti sarita a “Ni Saltek ken ti Ipusna nga Atiddog” ni Jovito F. Amorin iti panid 24, kas nailanad iti listaan ti linaon ti magasin. Nakitami ketdi ti baro a komiks a napauluan iti “Ti Pakasaritaan ni Sarah Dabucon”. Ngem naulit ti isu met laeng a komiks iti panid 26 ken 27.
Ania ti napasamak?
--OSWALD A. VALENTE
Brgy. Comcomloong
Currimao, Ilocos Norte
(Nagsakit ti dibuhista ti “Ti Bassit a Kumpay ni Patay” a ni Apo Jun Lofamia isu a dina naikamakam dagiti dibuho wenno illustration ti nasao a nobela a komiks. Inkarina a dinton agsaksakit. Mainaig iti sarita ni Apo Amorin, uray dakami, nakigtot met ta idi maikkankami iti nasao a kopia ti Bannawag, awan metten ti sarita ni Apo Amorin iti panid 24 ken 25 a naituding a pagparanganna. Nakitami ketdi ti komiks a “Ti Pakasaritaan ni Sarah Dabucon” idinto nga iti laeng panid 26-27 ti pagparanganna koma, kas intuding ti Advertising Dept. Nalawag ngarud a manipud iti pannakaipatulod ti mayimprenta a Bannawag manipud iti kompiuter ti Layout Artist agingga iti pannakaisagana ti magasin tapno mayimprenta, adda biddut a napasamak. Nupay saanen a maseknan ti Editorial itoy a naaramid, agpadispensarkami iti napasamak ket mangnamnamakami iti kari dagiti maseknan a dinton maulit pay daytoy. –Editor.)
Bannawag, Nobiembre 16, 2009, "Ti Makunami", p.9.
Impaskil ni Asseng idi 7:29 AM No comments: Links to this post
Maipanggep iti: bannawag, ti bassit a kumpay ni patay
11/5/09
Awag
(Ken ni Mom C.)
Segseggaak ti awagmo tunggal alas tres iti malem
Nangruna ket basta lattan naputol daydi estoriam
Iti panagsupadi ti bengngat iti komedia
Dagiti i-San Esteban ken i-Candon—
Sangagasut ket uppat a Martes dayta
A linitupan dagiti katawam ti liwliwa nga ididiaya
Ti panaginana a di met ipatagikua ti kapitalista
A pagorasan ken kompiuter.
Agsisilpo ketdi dagiti rinibu nga estoriam:
A makadangran ti napalaus a panagpagus iti nasam-it
A no matnag ti nakangatngato, mabanitog
A dagiti sabsabong, para kadagiti sibibiag…
Ilastogko koma ti katibker ti kimkimpetanmi
A kararag iti pettat nga idadarup ni Ondoy.
Ay, anian a naglamiis ti dakulapna
A nangapros kadagiti dapanmi ken bukotmi!
Wenno amadek no nasaksiam ti panangiwalwallages
Ni Pepeng kadagiti saleng ken sabsabong
Nupay siertok, adda latta dagiti pakpakatawa
Nga imbati kenka ti didigra.
Kayatko ita a panunoten a pettat ti panangawis kenka
‘Tay barom idiay Canada ket ipasarabomto laengen
Ti pagawagmo koma. Wenno inawisdaka
Dagiti taga-Candon ken -San Esteban
Nga iturongmo ti komedia iti panagpiestada.
Wenno nagturista dagiti appokom
Iti nadumaduma a disso ket sika ti bagnosda.
Ta iti maudi a nangngegko a timekmo,
Kabaelam dagitoy.
Ngem nabayag unayen a dika umaw-awag
Nalabit addaka iti disso nga awan bagyo
Wenno ti panagpagus iti nasam-it,
Wenno dagiti nangangato ta agpapadan ti amin,
Ket dita met laeng makapagkinnaawatan—
Isu a segseggaam laengen ti panagkitata manen.
ARIEL S. TABAG
Intramuros, Manila
Segseggaak ti awagmo tunggal alas tres iti malem
Nangruna ket basta lattan naputol daydi estoriam
Iti panagsupadi ti bengngat iti komedia
Dagiti i-San Esteban ken i-Candon—
Sangagasut ket uppat a Martes dayta
A linitupan dagiti katawam ti liwliwa nga ididiaya
Ti panaginana a di met ipatagikua ti kapitalista
A pagorasan ken kompiuter.
Agsisilpo ketdi dagiti rinibu nga estoriam:
A makadangran ti napalaus a panagpagus iti nasam-it
A no matnag ti nakangatngato, mabanitog
A dagiti sabsabong, para kadagiti sibibiag…
Ilastogko koma ti katibker ti kimkimpetanmi
A kararag iti pettat nga idadarup ni Ondoy.
Ay, anian a naglamiis ti dakulapna
A nangapros kadagiti dapanmi ken bukotmi!
Wenno amadek no nasaksiam ti panangiwalwallages
Ni Pepeng kadagiti saleng ken sabsabong
Nupay siertok, adda latta dagiti pakpakatawa
Nga imbati kenka ti didigra.
Kayatko ita a panunoten a pettat ti panangawis kenka
‘Tay barom idiay Canada ket ipasarabomto laengen
Ti pagawagmo koma. Wenno inawisdaka
Dagiti taga-Candon ken -San Esteban
Nga iturongmo ti komedia iti panagpiestada.
Wenno nagturista dagiti appokom
Iti nadumaduma a disso ket sika ti bagnosda.
Ta iti maudi a nangngegko a timekmo,
Kabaelam dagitoy.
Ngem nabayag unayen a dika umaw-awag
Nalabit addaka iti disso nga awan bagyo
Wenno ti panagpagus iti nasam-it,
Wenno dagiti nangangato ta agpapadan ti amin,
Ket dita met laeng makapagkinnaawatan—
Isu a segseggaam laengen ti panagkitata manen.
ARIEL S. TABAG
Intramuros, Manila
Impaskil ni Asseng idi 11:06 AM No comments: Links to this post
Maipanggep iti: biag iti sabali a disso, claire a. sumahit, pammateg, sabsabong, saleng
Iti Tanap ti Cagayan: Immula met ti DepEd ti Bannawag Diamond Jubilee Tree
Ni JIM P. DOMINGO
KAS pannakipagrambak ti Departamento ti Edukasion iti Tanap ti Cagayan iti maika-75 nga anibersario ti Bannawag, nagmula met dagiti opisial ti ahensia iti Bannawag Diamond Jubilee Tree iti mismo a paraangan ti opisina iti Carig, Tuguegarao City. Indauluan da Regional Director Benito S. Tumamao ken Assistant Regional Director Lourdes G. Angoluan dagiti opisial ken empleado ti pannakaimula ti maysa a patubo nga ipil (Intsia bijuga), maysa a primera klase a tarikayo, kalpasan ti maysa a programa iti sanguanan ti kangrunaan a patakder ti departamento.
Kas pannakabagi ti Bannawag, impalawag ‘toy numo kadagiti naitallaong ti kaipapanan ti Bannawag Diamond Jubilee Tree ken ti akem ti magasin kadagiti programa ti Departamento ti Edukasion sakbay ti pannakaimula ti historikal a kayo. Iti ngamin Tanap ti Cagayan ti pormal a nakairubuatan ti pannakaaramat ti Bannawag iti pannakataginayon ken pannakaparangpaya ti lengguahe nga Iluko ken iti pannakapasantak ti kultura ken Literatura Ilokana dua a tawen sakbay a naipaulog ti DepEd Order No. 74 series of 2009 a nangwaswas iti 35 ti tawenna a bilingual policy a nangituyang nga Ingles ken Filipino laeng ti maaramat iti sistema ti edukasion.
Impalagipmi a dua a tawenen ti napalabas idi impaulog ni sigud a Direktor ti Rehion, ni Dr. Jesus Lazo Taberdo, ti DepEd Regional Memorandum No. 116 series of 2007 a nangibilin iti pannakaaramat ti Bannawag kadagiti amin a pagadalan iti Tanap a naisaad kadagiti lugar nga Iluko ti kangrunaan a pagsasaona a kas kangrunaan a reperensia iti pannakaisuro ti Social Studies, pannakaparang-ay ti panagayat iti panagbasabasa dagiti ubbing iti elementaria ken iti sekundaria ken uray pay dagiti agtutubo a saan nga agbasbasa wenno adda iti ruar ti pagadalan.
Dinakamat pay ti bilin ti akem ti Bannawag iti pannakataginayon ti Literatura Ilokana, kadagiti nangangayed ken artistiko a kababalin ken kultural a tawid ni Ilokano. Ket babaen ti panagbasbasa iti daytoy a magasin, mamati ti Departamento a mangted iti di mabilang nga impormasion a mainaig iti sosial, ekonomia ken kultural a panagbiag dagiti Ilokano.
Inar-aramat ngaruden ti Tanap ti Iluko kadagiti pagadalan sakbay pay ti pannakaipakat dagiti agur-uray a linteg ti mother language education a pakaibilangan ti DepEd Order No. 76. Iti pannakaipaulog daytoy a paglintegan, ad-adda manen a mapabileg dagiti gannuat a panangaramat iti Iluko kadagiti pagadalan.
Adun a panagsukisok ti mangipaneknek nga ad-adda nga epektibo ti panagsursuro dagiti ubbing kadagiti umuna a tawen ti panagbasada no agaramatda iti nakayanakanda a pagsasao. Babaen ti panagaramat iti nariingan a pagsasao a maawatan ti ubing, saanna laeng a maipateg ti bukodna a bagi ngem maipategna pay ti bukodna a kultural a tawid. Dagdagus a maawatanna ti leksionna no iti bukodna a pagsasao ti maaramat ket dagitoy ti mangtulong kenkuana tapno nalaklaka ti pannakasursurona kadagiti dadduma pay a pagsasao a kas iti Filipino ken Ingles.
Iti panangaramat iti kayo a simbolo ti panagrambak ti Bannawag, nailawlawag met ti akem ti maysa a kayo a kas maysa a natibker a saksi iti inaldaw-aldaw a panagbiag ni Ilokano. Saan laeng nga iladladawan ti Bannawag dagiti kinapudno iti kulturana, pinarang-ay ken sinibsibogan pay ti magasin dagiti natikagan a paset ti kultura ni Ilokano tapno sumantak ken masaksianto pay dagiti sumarsaruno a kaputotan.
Maysa kadagiti impakpakaasimi ti pannakataripato koma ti naimula a kayo ta saan laeng a tawid dagiti Ilokano daytoy. Pakalaglagipan pay iti natalingenngen a panaglalangen dagiti Ilokano, Ibanag, Itawes, Gaddang, Yogad, Igorot ken dadduma a puli a kankanayon a maigunamgunam kadagiti ubbing iti pagadalan. –O
(Naipablaak iti Bannawag, Nobiembre 9, 2009 a bilang.)
KAS pannakipagrambak ti Departamento ti Edukasion iti Tanap ti Cagayan iti maika-75 nga anibersario ti Bannawag, nagmula met dagiti opisial ti ahensia iti Bannawag Diamond Jubilee Tree iti mismo a paraangan ti opisina iti Carig, Tuguegarao City. Indauluan da Regional Director Benito S. Tumamao ken Assistant Regional Director Lourdes G. Angoluan dagiti opisial ken empleado ti pannakaimula ti maysa a patubo nga ipil (Intsia bijuga), maysa a primera klase a tarikayo, kalpasan ti maysa a programa iti sanguanan ti kangrunaan a patakder ti departamento.
Kas pannakabagi ti Bannawag, impalawag ‘toy numo kadagiti naitallaong ti kaipapanan ti Bannawag Diamond Jubilee Tree ken ti akem ti magasin kadagiti programa ti Departamento ti Edukasion sakbay ti pannakaimula ti historikal a kayo. Iti ngamin Tanap ti Cagayan ti pormal a nakairubuatan ti pannakaaramat ti Bannawag iti pannakataginayon ken pannakaparangpaya ti lengguahe nga Iluko ken iti pannakapasantak ti kultura ken Literatura Ilokana dua a tawen sakbay a naipaulog ti DepEd Order No. 74 series of 2009 a nangwaswas iti 35 ti tawenna a bilingual policy a nangituyang nga Ingles ken Filipino laeng ti maaramat iti sistema ti edukasion.
Impalagipmi a dua a tawenen ti napalabas idi impaulog ni sigud a Direktor ti Rehion, ni Dr. Jesus Lazo Taberdo, ti DepEd Regional Memorandum No. 116 series of 2007 a nangibilin iti pannakaaramat ti Bannawag kadagiti amin a pagadalan iti Tanap a naisaad kadagiti lugar nga Iluko ti kangrunaan a pagsasaona a kas kangrunaan a reperensia iti pannakaisuro ti Social Studies, pannakaparang-ay ti panagayat iti panagbasabasa dagiti ubbing iti elementaria ken iti sekundaria ken uray pay dagiti agtutubo a saan nga agbasbasa wenno adda iti ruar ti pagadalan.
Dinakamat pay ti bilin ti akem ti Bannawag iti pannakataginayon ti Literatura Ilokana, kadagiti nangangayed ken artistiko a kababalin ken kultural a tawid ni Ilokano. Ket babaen ti panagbasbasa iti daytoy a magasin, mamati ti Departamento a mangted iti di mabilang nga impormasion a mainaig iti sosial, ekonomia ken kultural a panagbiag dagiti Ilokano.
Inar-aramat ngaruden ti Tanap ti Iluko kadagiti pagadalan sakbay pay ti pannakaipakat dagiti agur-uray a linteg ti mother language education a pakaibilangan ti DepEd Order No. 76. Iti pannakaipaulog daytoy a paglintegan, ad-adda manen a mapabileg dagiti gannuat a panangaramat iti Iluko kadagiti pagadalan.
Adun a panagsukisok ti mangipaneknek nga ad-adda nga epektibo ti panagsursuro dagiti ubbing kadagiti umuna a tawen ti panagbasada no agaramatda iti nakayanakanda a pagsasao. Babaen ti panagaramat iti nariingan a pagsasao a maawatan ti ubing, saanna laeng a maipateg ti bukodna a bagi ngem maipategna pay ti bukodna a kultural a tawid. Dagdagus a maawatanna ti leksionna no iti bukodna a pagsasao ti maaramat ket dagitoy ti mangtulong kenkuana tapno nalaklaka ti pannakasursurona kadagiti dadduma pay a pagsasao a kas iti Filipino ken Ingles.
Iti panangaramat iti kayo a simbolo ti panagrambak ti Bannawag, nailawlawag met ti akem ti maysa a kayo a kas maysa a natibker a saksi iti inaldaw-aldaw a panagbiag ni Ilokano. Saan laeng nga iladladawan ti Bannawag dagiti kinapudno iti kulturana, pinarang-ay ken sinibsibogan pay ti magasin dagiti natikagan a paset ti kultura ni Ilokano tapno sumantak ken masaksianto pay dagiti sumarsaruno a kaputotan.
Maysa kadagiti impakpakaasimi ti pannakataripato koma ti naimula a kayo ta saan laeng a tawid dagiti Ilokano daytoy. Pakalaglagipan pay iti natalingenngen a panaglalangen dagiti Ilokano, Ibanag, Itawes, Gaddang, Yogad, Igorot ken dadduma a puli a kankanayon a maigunamgunam kadagiti ubbing iti pagadalan. –O
(Naipablaak iti Bannawag, Nobiembre 9, 2009 a bilang.)
Impaskil ni Asseng idi 10:59 AM No comments: Links to this post
Maipanggep iti: bannawag, bannawag 75th diamond jubilee year, depedp region 2, lengguahe nga iluko, mle
Miting ti GUMIL Pangasinan: Nob. 15
Maipakaammo kadagiti amin a kameng ken opisial ti GUMIL Pangasinan a maangay ti regular a miting ti gunglo inton Nob. 15, Domingo, iti pagtaengan da Mr. ken Mrs. Manuel S. Diaz iti Nagsaag, San Manuel, Pangasinan.
Para iti nayon nga impormasion, ag-text iti 0906-4688965.
Para iti nayon nga impormasion, ag-text iti 0906-4688965.
Impaskil ni Asseng idi 10:48 AM No comments: Links to this post
Maipanggep iti: gumil filipinas, gumil pangasinan, mannurat nga ilokano
GIN Meeting: Nob. 8
Maangay ti miting ti GUMIL Ilocos Norte (GIN), ti gunglo dagiti mannurat nga Ilokano iti Ilocos Norte, inton Nobiembre 8, 2009 iti pagtaengan ni Mrs. Ador Madarang-Pablo iti Ablan Avenue, Siudad ti Laoag, kas impakaammo ni Elizabeth Madarang-Raquel, presidente ti gunglo.
Importante dagiti mapagsasaritaan iti miting kangrunaan dagiti libro nga isagsagana ti gunglo a manamnama a mayalnag kabayatan ti GIN Convention inton Disiembre 2009.
Maawis ngarud amin a kameng ti GIN a tumabuno iti nasao a miting. (Jorge G. PLacido)
Importante dagiti mapagsasaritaan iti miting kangrunaan dagiti libro nga isagsagana ti gunglo a manamnama a mayalnag kabayatan ti GIN Convention inton Disiembre 2009.
Maawis ngarud amin a kameng ti GIN a tumabuno iti nasao a miting. (Jorge G. PLacido)
Impaskil ni Asseng idi 10:18 AM No comments: Links to this post
Maipanggep iti: gumil filipinas, gumil ilocos norte, mannurat nga ilokano
Subscribe to: Posts (Atom)
unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn unk eng_Latn eng_Latn bug_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn bug_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn ilo_Latn unk ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn scn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn unk ilo_Latn ilo_Latn ilo_Latn ilo_Latn lij_Latn tgl_Latn srd_Latn ilo_Latn ilo_Latn ilo_Latn ilo_Latn lij_Latn tgl_Latn srd_Latn ilo_Latn ilo_Latn eng_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn min_Latn ita_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn min_Latn ita_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn luo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn